Items filtered by date: Аҩаша, 16 Лаҵара 2023
Аҟәа. Лаҵарамза 16, 2023 шықәса. Аԥсныпресс. Аԥсны Аҳәынҭқарра адәныҟатәи аусқәа Рминистрра аҿы имҩаԥысит Аԥсни Аахыҵ Уаԥстәылеи рыдәныҟаполитикатә хылаԥшырҭақәа рхадацәа Инал Арӡынбеи Ахсар Џьиоеви реиԥылара, ҳәа адырра ҟанаҵоит Аԥсны адәныҟатәи аусқәа Рминистрра апресс-маҵзура.
Аиԥылара иара убас рхы аладырхәит Аԥсны адәныҟатәи аусқәа Рминистрра астратегиатә усеицура адепартамент анапхгаҩы Џьемал Бганба, Аахыҵ Уаԥстәыла адәныҟатәи аусқәа Рминистрра аҳәаанырцәтәи аусбарҭақәа аус рыцура азы аҟәша анапхгаҩы Алеқсеи Санакоеви Аԥсны иҟоу Аахыҵ Уаԥстәыла ацҳаражәҳәаҩ Олег Боциеви.
Аҟәа. Лаҵарамза 16, 2023 шықәса. Аԥсныпресс. Лаҵарамза 16 рзы Аԥсны адәныҟатәи аусқәа Рминистрра Амедиацентр аҟны Аԥсны адәныҟаполитикатә хылаԥшырҭа аԥҵара 30-шықәса ахыҵра инамаданы, Аԥсны адәныҟатәи аусқәа Рминистрра аҟны иҟоу Ауаажәларратә Хеилак аилатәара мҩаԥысит.
Аилатәара аҳәаақәа ирҭагӡаны Аԥсны Аҳәынҭқарреи Урыстәылатәи Афедерациеи Ареспублика Белоруси, иара убас Аидгыларатә ҳәынҭқарреи русеицура иадҳәалоу актуалра злоу азҵаарақәа жәпакы ирылацәажәеит, ргәаанагарақәа еибырҳәеит.
Аҟәа. Лаҵарамза 16, 2023 шықәса. Аԥсныпресс. Аԥсны адәныҟатәи аусқәа Рминистрра аԥҵара 30-шықәса ахыҵра аламҭалазы Аҳәынҭқарра Ахада Аслан Бжьаниа Аҷыдалкаатә Зинмчы змоу Ацҳаражәҳәаҩ ичын анашьаразы Аусԥҟақәа инапы рыҵаиҩит. Аҷыдалкаатә Зинмчы змоу Ацҳаражәҳәаҩ ичын ранашьахеит:
– адәныҟатәи аусҵәа рминистр ихаҭыԥуаҩ, Аҷыдалкаатә Зинмчы змоу I акласс Ацҳаражәҳәаҩ Бигәаа Одиссеи Михаил-иԥа;
– адәныҟатәи аусҵәа рминистр ихаҭыԥуаҩ, Аҷыдалкаатә Зинмчы змоу I акласс Ацҳаражәҳәаҩ Ҭыжәба Иракли Вахтанг-иԥа.
Аҟәа. Лаҵарамза 16, 2023 шықәса. Аԥсныпресс. Лаҵарамза 18 рзы имҩаԥысраны иҟоу Жәларбжьаратәи амузеиқәа рымш ахы аланархәраны иҟоуп иара убас Аԥсны Абанкгьы.
Ари амш аҽны амузеи ашәқәа аҭааҩцәа рзы иаартхоит асааҭ 19:00 инаркны асааҭ 21:00 рҟынӡа. Амузеи аҭааҩцәа ирзыԥшуп аинтерес зҵоу аекспозициақәа рбара, афильм абара, ахатәы ԥараҿырпы аԥҟара.
Аҟәа. Лаҵарамза 16, 2023 шықәса. Аԥсныпресс. Атәыла аԥыза-министр актәи ихаҭыԥуаҩ Беслан Џьопуа аҳәынҭқарратә ҳәаа аделимитациеи Аԥсни Урыстәылеи рыбжьара амшынтә ҵакырақәа аҳәаа рыбжьазаареи рзы акомиссиа аилатәара мҩаԥигеит, ҳәа адырра ҟанаҵоит Аԥсны аминистрцәа Реилазаара аофициалтә саит.
Аилатәара иалахәыз амшынтә ҵакырақәа аҳәаа рыбжьазаара ацәаҳәа ашьақәыргылара аметодика, иара убас аҳәынҭқарратә ҳәаа ацәаҳәақәа атопографиатә хсаалақәа рарбара азҵаарақәеи ирылацәажәеит.
Аҟәа. Лаҵарамза 16, 2023 шықәса. Аԥсныпресс. Иахьа Аҟәа ақалақь аҿы Аԥсни Урыстәылеи иҟоу Венесуела ацҳаражәҳәаҩ ҿыц Хесус Рафаель Саласар Веласкес иҟынтәи агәраргагатә шәыҟәқәа рыдкылара иадҳәалоу аныҳәатә церемониа мҩаԥысит. Уи ашьҭахь Аслан Бжьаниа адипломат дидикылеит.
Аҳәынҭқарра Ахада иҳәеит Ацҳаражәҳәаҩ ҿыц иусура аполитикатә, ахәаахәҭра-економикатә, агуманитартә усхкқәа ирызкхоит ҳәа игәы ишаанаго, иара убас ҩ-жәларык реимадара арӷәӷәара ишацхраауа
«Ҳажәлари ҳҳәынҭқарреи рзы аҵак ду амоуп Венесуела аганахьала Аԥсны Аҳәынҭқарра азхаҵара»,- ҳәа иҳәеит Аслан Бжьаниа.
Аҳәынҭқарра Ахада иаҵшьны иазгәеиҭеит Ахада Уго Чавес Фриас Аԥсны азхаҵараҟны илагаламҭа. «Аԥсны жәлар ҳаҭырла дыргәаладыршәоит Венесуела ажәлар рҵеи иаша, раԥхьагыла Уго Чавес Фриас», - ҳәа иҳәеит иара.
Аҟәа. Лаҵарамза 16, 2023 шықәса. Аԥсныпресс. Аҳәынҭқарра Ахада Аслан Бжьаниа Урыстәыла иҟоу, иара убас аилагӡарала Аԥсны иҟоу Венесуела ацҳаражәҳәаҩ ҿыц Хесус Рафаель Саласар Веласкес иҟынтәи агәраргагатә шәыҟәқәа идикылеит.
Аҳәынҭқарра Ахада ацҳаражәҳәаҩ бзиала уаабеит ҳәа еиҳәеит. «Шәара Аԥсны Венесуела аинтерресқәа ахаҭарнакра аура иадҳәалоу аҳаҭыртә, аҭакԥхықәра зцу амиссиа анагӡаразы анапынҵа шәмоуп. Шәара шәусура еиуеиԥшым аспектқәа: аполитикатә, ахәаахәҭра-економикатә, агуманитартә, иара убас, раԥхьа инаргыланы, ҳҳәынҭқаррақәа рыжәларқәа рыбжьара аимадара абжьаҵара ирыдҳәалахоит», - ҳәа иҳәеит Аслан Бжьаниа.
Аҳәынҭқарра Ахада, аҳәынҭқаррабжьаратәи аизыҟазаашьақәа рҭоурых ахы ыҵнахит цәыббрамза 10, 2009 шықәсазы, усҟан Венесуела Аԥсны Аҳәынҭқарра ахьыԥшымра азханаҵеит ҳәа иазгәеиҭеит.
«Ҳажәлари ҳҳәынҭқарреи рзы аҵак ду амоуп Венесуела аганахьала Аԥсны Аҳәынҭқарра азхаҵара»,- ҳәа иҳәеит Аслан Бжьаниа.
Аҳәынҭқарра Ахада инаҵшьны иазгәеиҭеит Ахада Уго Чавес Фриас Аԥсны азхаҵараҟны илагаламҭа. «Аԥсны жәлар ҳаҭырла дыргәаладыршәоит Венесуела ажәлар рҵеи иаша, раԥхьагыла Уго Чавес Фриас», - ҳәа иҳәеит иара.
Аслан Бжьаниа Аԥсны Аҳәынҭқарра Ацҳаражәҳәарҭа Венесуела иаартын 2010 шықәсазы, уи атәыла аполитикатә, адипломатиатә, акультуратә ԥсҭазаара активла ахы аланархәуеит ҳәа иазгәеиҭеит.
«Ҳара ҳусеицура ессаира аҽарӷәӷәоит. Адунеи аҿы уажәы имариам аҭагылазаашьа шьақәгыланы иҟоуп. Убри инамаданы ҳтәылақәа рыбжьара аҩганктәи, аимабзиаратә еизыҟазаашьақәа рыҿиара ҷыдала аҵак ду аҵоуп», - ҳәа инаҵшьны иазгәеиҭеит Аҳәынҭқарра Ахада.
Ацҳаражәҳәаҩ Хесус Рафаэль Саласар Веласкес Аслан Бжьаниа иҭабуп ҳәа еиҳәеит асасдкыларазы. «Иахьатәи аусмҩаԥгатә сара сзы ҭагылазаашьа бзиоуп ара аҟазааразы, Аԥсны жәлар ҳаҭырла ҳшырзыҟоу аарԥшразы. Ҳара ҳдацқәа зыԥсҭазаара зегьы ахақәиҭра иазызкыз, зхы иақәиҭу, ихьыԥшым ауаа рҟынтә иаауеит. Ҳара ҳдипломатиа ажәларқәа ахатәҳәаақәҵаразы ирымоу азин ҳаҭыр ақәҵара иазкуп», - иҳәеит Ацҳаражәҳәаҩ.
Иазгәеиҭеит аԥхьаҟагьы аизыҟазаашьақәа рырӷәӷәареи рырҿиареи дышрықәгәыӷуа. «Ара сара аҩны сыҟоушәа збоит», - ҳәа иазгәеиҭеит иара.
«Сара Карибтәи адгьылқәа рҟынтәи, ҳҳәынҭқарра ахада Николас Мадуро Морос, атәыла анапхгареи Венесуела ажәлари рҟынтәи асалам шәзаазгеит. Цәыббрамза 10, 2009 шықәса аҩганктәи аизыҟазаашьақәа рыҿиара аҿы акыр зҵазкуа аҭоурыхтә хҭысны ҳгәалашәараҿы иаанхоит», - ҳәа иҳәеит Ацҳаражәҳәаҩ.
Иара иазгәеиҭеит, иара изы, Уго Чавес ишьҭрақәлаҩ, иҵаҩы иаҳасабала, араҟа аҟазаареи Аԥсны иҟоу ацҳаражәҳәаҩ иҭакԥхықәра анагӡареи ҳаҭыр дуны ишыҟоу.
Агәраргагатә шәыҟәқәа ранашьара иазкыз аныҳәатә церемониа рхы аладырхәит Аҳәынҭқарра Ахада Ихаҭыԥуаҩ Бадра Гәынба, атәыла аԥыза-министр Алеқсандр Анқәаб, Жәлар Реизара-Апарламент Аиҳабы Лаша Ашәба, Аҳәынҭқарра Ахада Иусбарҭа анапхгаҩы Џьансыхә Нанба.
Аҟәа. Лаҵарамза 16, 2023 шықәса. Аԥсныпресс. Аԥсны адәныҟатәи аусқәа Рминистрра Амедиацентр аҟны Урыстәыла иҟоу, иара убас аилагӡарала Аԥсны иҟоу Боливариантәи Ареспублика Венесуела ацҳаражәҳәаҩ ҿыц Хесус Рафаель Саласар Веласкес иҟынтәи агәраргагатә шәыҟәқәа Аԥсны Аҳәынҭқарра адәныҟатәи аусқәа рминистр Инал Арӡынба ила рыдкылара иадҳәалоу аныҳәатә церемониа мҩаԥысит.
Аԥсны Аҳәынҭқарра адәныҟатәи аусқәа рминистр Инал Арӡынба ацҳаражәҳәаҩ бзиала уаабеит ҳәа иаҳәо, имаҵураҭыԥ ахагылара идиныҳәалеит.
«Ҳаҭыр зқәу ацҳаражәҳәаҩ, иахьа аофициалла иалагоит шәара шәдипломатиатә миссиа, ҳара уи инамаданы гәык-ԥсыкала ҳшәыдныҳәалоит», -ҳәа иҳәеит Инал Арӡынба.
Аҟәа. Лаҵарамза 16, 2023 шықәса. Аԥсныпресс. 80-шықәса дшырҭагылаз лыԥсҭазаара далҵит Малыиа Лиудмила – Н. А. Лакоба ихьӡ зху Аҭоурых-мемориалтә музеи адиректор.
Лиудмила Малыиа диит лаҵарамза 5, 1944 шықәсазы Гәдоуҭа ақалақь, амаҵурауаҩ иҭаацәараҿы.
1963 шықәсазы далгеит Н. А. Лакоба ихьӡ зхоу Гәдоуҭатәи абжьаратәи ашкол, иара убри ашықәсан Аҟәатәи арҵаҩратә Институт, аурыс бызшәеи алитературеи рфакультет дҭалеит, дагьалгеит 1967 шықәсазы.